пазари.
 (85) Както се посочва в документа „Най-добри практики за осъществяването на процедурата при контрола на концентрациите в ЕС“ на ГД „Конкуренция“, се препоръчва предявяващите страни да разкрият информация относно всички евентуално засегнати пазара, дори ако в крайна сметка приемат, че тези пазари не са засегнати и независимо от факта, че те могат да имат особено мнение по въпроса за определянето на пазара.
 (86) Стойността и обемът на даден пазар трябва да отразяват производството минус износа плюс вноса за разглежданите географски райони. Както е посочено в точки 1.1 и точка 1.3, буква д) от уводната част, преди да изпрати(ят) уведомление, предявяващата(ите) страна(и) може да пожелае(ят) да обсъди(ят) с Комисията до каква степен биха били уместни освобождавания (дерогации) за предоставяне на част от исканата информация (в този контекст данни въз основа на стойността и обема за определяне на големината на пазара и пазарните дялове).
 (87) Вж. раздел 3 за определенията на пазара.
 (88) За насочващи принципи относно препращането на случаи вж. „Известие на Комисията относно препращане на случаи във връзка с концентрации“ (ОВ C 56, 5.3.2005 г., стр. 2). На практика наличието на засегнати пазари по смисъла на формуляра „RS“ като цяло се смята за достатъчно за изпълнението на изискванията в член 4, параграф 4 в това отношение. Въпреки това наличието на засегнати пазари по смисъла на формуляра „RS“ не е необходимо условие, за да са изпълнени тези изисквания. Вж. съображение 17 и бележка под линия 21 от Известието относно препращането.
 (89) Ако за някоя държава членка и/или държава от ЕАСТ не е посочен отговор ДА или НЕ, това се счита за отговор ДА за тази държава членка и/или държава от ЕАСТ.
 (90) За насочващи принципи за препращане на случаи вж. „Известие на Комисията относно препращане на случаи във връзка с концентрации“ (ОВ C 56, 5.3.2005 г., стр. 2). Най-подходящите кандидати за случаи за препращане към Комисията са случаите, при които пазар(и), на който(които) може да се наблюдават евентуални въздействия върху конкуренцията, който(които) е(са) по-голям(по-големи) от националния по географски обхват, или при които някои от евентуално засегнатите пазари са по-големи от националния пазар и основното икономическо въздействие от концентрацията е свързано с тези пазари. Вж. съображение 28 от Известието относно препращане.
 